ช่วยสรุปเรื่อง "ยามาโพรทิลีน" ให้หน่อยค่ะ
ยามาโพรทิลีน Maprotiline หรือ Maprotiline hydrochloride หรือ Maprotiline HCl เป็นยารักษาโรคซึมเศร้าประเภทกลุ่มยา Tetracyclic antidepressants TCAs หรือ TeCA ถูกพัฒนาและวางจำหน่ายตั้งแต่ปี ค.ศ. 1980 พ.ศ. 2523 รูปแบบผลิตภัณฑ์จะเป็นยาชนิดรับประทาน การดูดซึมผ่านระบบทางเดินอาหารของยานี้อยู่ในเกณฑ์ดี เมื่อยามาโพรพิลีนเข้าสู่กระแสเลือดจะเกิดการรวมตัวกับพลาสมาโปรตีนประมาณ 80 - 90 ตับจะเป็นอวัยวะที่คอยทำลายและเปลี่ยนแปลงโครงสร้างของยานี้ ร่างกายจะต้องใช้เวลาประมาณ 27 - 58 ชั่วโมงเพื่อกำจัดยานี้ออกจากกระแสเลือดโดยผ่านทิ้งไปกับอุจจาระและปัสสาวะ ยามาโพรทิลีนจะออกฤทธิ์ต่อสารสื่อประสาทในสมองหลายตัวเช่น ส่งผลให้เกิดสารสื่อประสาทนอร์อีพิเนฟริน Norepinephrine มีปริมาณมากขึ้น รองลงมาคือสารเซโรโทนิน Serotonin และสารโดพามีน Dopamine นอกจากนี้ยังส่งผลแข่งขันและยับยั้งการทำงานของสารสื่อประสาท กลุ่มฮีสตามีน Histamine อีกด้วย จากกลไกต่อสารสื่อประสาทดังกล่าวทำให้เกิดฤทธิ์ในการรักษาด้านอื่นๆตามมาด้วยเช่น ใช้บำบัดอาการทางจิตประสาท รักษาการเจ็บปวดของปลายประสาท บำบัดอาการไบโพลาร์ Bipolarอารมณ์สองขั้ว อาการวิตกกังวล รวมถึงอาการนอนไม่หลับ บางครั้งยานี้ยังนำไปรักษาอาการปัสสาวะรดที่นอนในเวลากลางคืนกับผู้ป่วยเด็ก ยามาโพรทิลีนอาจก่อให้เกิดอาการข้างเคียง ผลข้างเคียง บางอย่างที่พบได้บ่อยเมื่อใช้ยานี้เช่น เกิดผื่นคัน และมีอาการบวมตามร่างกาย กรณีที่ผู้ป่วยรับประทานยามาโพรทิลีนเกินขนาดอาจจะพบอาการชัก หัวใจเต้นเร็วผิดปกติ วิงเวียนและง่วงนอนอย่างรุนแรง อ่อนแรง หายใจลำบาก และอาเจียน
ยามาโพรทิลีน เป็นยารักษาโรคซึมเศร้าประเภท Tetracyclic antidepressants TCAs ถูกพัฒนาและวางจำหน่ายปี ค.ศ. 1980 เป็นยาชนิดรับประทาน การดูดซึมผ่านระบบทางเดินอาหารอยู่ในเกณฑ์ดี เมื่อยาเข้าสู่กระแสเลือดจะเกิดการรวมตัวกับพลาสมาโปรตีน ตับจะเป็นอวัยวะที่คอยทำลายและเปลี่ยนแปลงโครงสร้างของยา ร่างกายจะต้องใช้เวลาประมาณ 27 - 58 ชั่วโมง เพื่อกำจัดยานี้ออกจากกระแสเลือดโดยผ่านทิ้งไปกับอุจจาระและปัสสาวะ
ยามาโพรทิลีนจะออกฤทธิ์ต่อสารสื่อประสาทในสมอง เช่น ส่งผลให้เกิดสารสื่อประสาทนอร์อีพิเนฟรินมีปริมาณมากขึ้น รองลงมาคือสารเซโรโทนินและสารโดพามีน นอกจากนี้ยังยับยั้งการทำงานของสารสื่อประสาทกลุ่มฮีสตามีน จากกลไกต่อสารสื่อประสาทดังกล่าว ทำให้เกิดฤทธิ์ในการรักษาด้านอื่นๆ ตามมาด้วย บางครั้งยังนำไปรักษาอาการปัสสาวะรดที่นอนในเวลากลางคืนกับผู้ป่วยเด็ก ยามาโพรทิลีนอาจก่อให้เกิดผลข้างเคียงเช่น เกิดผื่นคัน และมีอาการบวมตามร่างกาย กรณีที่ผู้ป่วยรับประทานยามาโพรทิลีนเกินขนาดจะพบอาการชัก หัวใจเต้นเร็วผิดปกติ วิงเวียนและง่วงนอนอย่างรุนแรง อ่อนแรง หายใจลำบาก และอาเจียน
3.จิตเวชศาสตร์ (จิตเวชศาสตร์) - Psychiatry,12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology